open-index/open-wikipedia-markdown huggingface dataset:
Aisha Ayensu

**Aisha Ayensu** be Ghanaian award-winning fashion designer wey be known say she designe outfits den stage costumes give Beyonce, Genevieve Nnaji, Jackie Appiah den Sandra "Alexandrina" Don-Arthur. She be de founder den Creative Director give Christie Brown, wey be Ghanaian fashion house. Folu Storms interview am wey dem interview am for BBC World Service's radio programme *In the Studio* wey dem san list am as one of Forbes' Most Promising Entrepreneurs for 2016 insyd.

## Ein education
Ayensu get background for psychology den fashion insyd. She get ein secondary school education for Achimota School den ein training for fashion from Joyce Ababio College of Creative Design.

## Ein awards
She chop chaw awards, wey dey include:

* 2009 - Emerging Designer of de Year, Arise Africa fashion event for South Africa insyd
* 2010 - Ghanaian label per dem choose to showcase for de Arise L'Afrique-á-Porter insyd, for Paris insyd during Paris Fashion Week
* 2018 - Best Fashion Designer, Africa Prestigious Awards
* 2018 - African Designer of de Year, Glitz Style Awards
* 2019 - African Designer of de Year, Glitz Style Awards

## References
Akaa Falls

**Akaa Falls** dey Akyeremanteng village wey dey for de Akuapem North District insyd. Edey 21 kilometres northeast of Koforidua for de Eastern Region of Ghana.  Akaa Falls no be far from Boti Falls, e just be seven kilometres away.

Akaa Falls dey take ein source from Boti River, ebe de same river wey Boti falls dey take ein source from.

## Make you sana see
* Umbrella Rock

## References
Akatsi North District

**Akatsi North District** be one of de eighteen districts way dey Volta Region, Ghana. Na ebe part of den tyms **Akatsi District** sekof e bola on 10th March 1989, na e dey then tyms **Anlo District** e under too, wey later dem tear part come make **Akatsi North District** on 28 June 2012, wey dem change de name of de part wey remain go **Akatsi South District** (For President John Atta Mills e tym). De district dey de southeast part for Volta Region wey Ave Dakpa be ein capital town.

## Villages
De list wey dey below be villages wey dey Akatsi North District:

* Ave-Amule
* Atiglime
* Ave-Afiadenyingba
* Ave-Dakpa
* Ave-Dzalele
* Avevi
* Bame
* Ave-Atanve
* Ave-Dzadzepe
* Dzrekofe
* Ave-Kpedome
* Etekofe
* Fiave
* Ave-Kpeduhoe
* Kpegbadza
* Ave-Posmonu
* Ave-Xevi
* Ave-Kpedome
* Ave-Dzayime
* Ave-Havi
* Ave-Metsrikasa
* Ave-Dzadzefe
* Agbondo
* Bame
* Hanyive
* Ave-Dzayime
* Avega
* Korve
* Kortey
* Sanyi
* Fiave
* Worta
* Kpota
* Adzigo
* Kpeta
* Adzahokorpe
* Kudzagbakorfe

## References
Ahmed Ibrahim (Ghanaian politician)

**Ahmed Ibrahim** be Ghanaian politician den de member for de Seventh Parliament for de Fourth Republic of Ghana wey rep de Banda Constituency for de Bono Region for National Democratic Congress ein ticket. Rydii he dey serve as de Deputy Minority Chief Whip for de Parliament of Ghana insyd.

## Ein early life den education
Dem born Ibrahim for 6 May 1974, wey dey Banda Ahenkro for de Bono Region for Ghana. Ibrahim study for University of Ghana wey he get ein bachelor's degree for Political Science den Philosophy for 2001 insyd.

## Ein career
Na he be de Chief Executive Officer give Flamingo Publications (Ghana) Limited.

## Politics
Ibrahim begin ein political career for 2009 insyd after dem declare am de winner for de 2008 Ghanaian General Elections for ein constituency. Dem san elect go into de 5th Parliament for de 4th Republic of Ghana for 7 January 2009 insyd. After he plete ein first term for office, Ibrahim go contest again for another term for 2013 insyd den whip Joe Danquah to claim ein seat. For 2015 insyd, he go contest den chop for de NDC parliamentary primaries for Banda constituency wey dey Bono Region for Ghana. He san chop ein parliamentary seat for de 2016 Ghanaian general elections by getting 6,167 votes wey rep 52.03% against ein opponent 5,660 votes wey rep 47.76%.

### Committees
Ibrahim be member of de Special Budget Committee; member for de Communications Committee; member for de Local Government den Rural Development Committee; wey he san be de member for de Business Committee.

## Ein life matter
Ibrahim be Christian wey he marry wey dem get one kiddie.

## References
Ahmed Bening

**Ahmed Bening Wiisichong** be Ghanaian Youth Leader, He san be Pan Africanist den Social engineer. Dem elect am as Secretary General for Pan African Youth Union for November 2021 insyd for de 4th Ordinary Congress for de Pan African Youth Union wey e happen for Niamey, Niger. He san be Africa Head Commonwealth Youth Innovation Hub.

## Ein education
He go Secondary for Nandom Senior High School den University for Development Studies,Tamale.

## Ein career
Ahmed job as Chairman of Operation for Africa Youth Conneckt. Dem elect am as deputy secretary -general for Pan African Youth Union for 2018 at dema 5th Ordinary Congress for Pan Africa Youth Union for Khartoum, Sudan.

He lead menners as dem discuss de xenophobic attacks wey e happen for South Africa as dem san do some comprehensive strategy wey e for build cohesion wey e for tear down xenophobia. He be de Board member of South Africa BRICKS Youth Forum den Board Chair of Future Team Ghana. He serve as de secretary-general of West Africa Youth Organization between 2013 den 2015. He serve as deputy commissioner for Great Run Africa den programs director for de All Africa Students Union. He san serve as de secretary for de National Union of Ghana Students.

He be Board Member for South Africa BRICKS Youth Forum den Board Chair for Future Team Ghana. He job as Secretary-general for West Africa Youth Organization for 2013 to 2015. He san serve as deputy commissioner for de Great Run Africa den programs director for All Africa Students Union. He job as secretary for de National Union of Ghana Students.

## Ein achievements

* Africa's most influential Youth Award by Afrabie Awards as de first Ghanaian wey de Afro-Arab Council award am
* Most inspirational Youth 2018 by Youth Mentors Achievers Awards, Upper West Regional Edition.

## References
Akim Abuakwa North (Ghana parliament constituency)

**Akim Abuakwa North** be one of de constituencies wey dey represent for de Parliament of Ghana insyd. Edey elect one Member of Parliament (MP) by de first past de post system of election. De constituency dey de Abuakwa North Municipal District of de Eastern Region of Ghana.

## Members of Parliament

Na Samuel Kwadwo Amoako be member of parliament for de constituency between January 2009 den January 2013. Dem elect for New Patriotic Party (NPP) ticket top wey ebe majority of 5,046 votes wey he take cam turn de MP. He succeed J. B. Danquah-Adu wey win de seat for December 2004 insyd plus de NPP. J. B. Danquah-Adu wey win de seat back for de 2016 Ghanaian general election insyd. Dem kill J. B. Danquah-Adu for 9 February 2016 insyd for ein house.

## Make you see dis one too

* List of Ghana Parliament constituencies

## References
Akim Abuakwa South (Ghana parliament constituency)

De **Akim Abuakwa South** constituency dey de Eastern region of Ghana insyd. De current member of Parliament for de constituency be Samuel Atta Akyea. Dem elect for New Patriotic Party (NPP) demma ticket top wey he win majority, plus 5,046 votes more than candidate wey be close de race, say he go win de constituency election den cam turn de MP. He succeed Nana Addo Dankwa Akufo-Addo wey na he dey represent de constituency for de 4th Republic parliament for New Patriotic Party (NPP) demma ticket top.

## Members wey dey Parliament

## Make you see dis one too

* List of Ghana Parliament constituencies

## References
Akim Oda (Ghana parliament constituency)

**Alexander Akwasi Acquah** be de member of parliament give de Akim Oda constituency for Ghana ein 8th parliament under de fourth republic. Dem elect de first tym MP for New Patriotic Party (NPP) dema ticket top. Plus sam majority of 25,380 votes out of de 31,943 total votes cast (wey dey represent 79.45%), he defeat ein opponents wey he win de seat as de 5th MP give de Constituency. He succeed William Quaitoo wey represent de constituency for eight (8) years from 2012 go 2020 for New Patriotic Party (NPP) dema ticket top. Na Yaw Owusu-Boateng be de member of parliament give de constituency for four (4) years (2008 go 2012) till dem create sam new constituency out of de Akim Oda constituency for 2012 insyd wey emake am represent de new Constituency wey dem create, **Asene Akoroso Manso** for New Patriotic Party (NPP) dema ticket top for dat same year insyd.

## Members wey dey Parliament

## Dema Elections
Dem elect Alexander Akwasi Acquah as MP give de constituency for 2020 insyd plus 25,380 votes wey dey represent 79.45% for NPP ticket top.

## Make you see dis one too

* List of Ghana Parliament constituencies

## References
Akim Swedru

**Akim Swedru** be sam town and de capital of Birim South District, sam district wey dey Eastern Region of south Ghana. Akim Swedru get 2013 settlement population of 10,379 people.

## People
De people of Akim Swedru dey belong de Akyem people. Dem be one of de groups wey dey make up de Akan people for Ghana insyd.

## Dema Location
De northwest of Swedru be Aduasa. De north be village wey dem dey bell am Jedem wey if edey span from northeast go de east ebe Akim Oda, de district capital. Oda towns den villages go de east be Ewisa, Akim Asawaase, Ntutumerim, Anyinam, Aboabo, Asene, Batabe, Manso, Asuboa den Anamasi. Go de south be Akyease den Aperade.

## Dema Geography
Akim Swedru dey around chaw hills, streams den rivers. Eget 2 peak rain seasons for May go June den September go October. De relative humidity dey range from 56% for dry season insyd den 70% for rainy season insyd. De town dey lie for semi-deciduous rainforest region insyd.

## Make you see dis one too

* Birim South District

## References
Akim Swedru (Ghana parliament constituency)

**Akim Swedru** be one of de constituencies wey dey represent for de Parliament of Ghana. Edey elect one Member of Parliament (MP) by de first past de post system of election.

## Dema Boundaries
De Akim Swedru constituency dey plus de Birim South District wey dey Eastern Region for Ghana insyd.

## Members wey dey Parliament

## Dema Elections

## Make you see dis one too

* List of Ghana Parliament constituencies
* Birim South District
* Akim Swedru

## References
Akofa Edjeani Asiedu

**Akofa Edjeani** (dem born am 20 February 1969) be Ghanaian veteran film actress, producer den entrepreneur. Ein short film, *Not My Daughter* (ebe film about female genital mutilation), wey de film win Best Short Film award for African Movie Academy Awards (AMAA) for 2008 insyd, den *I Sing of a Well*, ebe movie wey she star for insyd wey she san co-produce am, de film win three awards den de Best Jury Award from African Movie Academy Awards for 2010 insyd.

## Ein early life den education
Dem born Akofa for 20 February 1969 insyd wey she komot from Vame Avatime wey dey de Volta Region for Ghana. She get ein secondary school education for Mawuli School wer she start dey act as member of de school ein drama club. She dey hold bachelor's degree for arts insyd from de University of Ghana Performing Arts den certificate for PR, Marketing den advertising insyd from de Ghana Institute of Journalism (1995).

## Ein career
Edjeani be actress, she study Performing Arts for University of Ghana. She act for several Ghanaian den Nigerian-Ghanaian movies insyd since mid 1990s. For 1995, she act for de movie *For Better For Worse,* 2015 wey she feature for de British-Ghanaian award-winning movie*,* De Cursed Ones. Na she be member of de Interim Governing Council of de Ghana Culture Forum.

## Ein life matter
Edjeani marry Robert Asiedu for ova 20 years, wey dem later separate den divorce. For July 2018 insyd, she talk for ein interview plus Deloris Frimpong Manso, for ein show, De Delay Show say she divorce but she dey date wey she dey plan den marry again. She be de sisto of Constance Ama Emefa Edjeani-Afenu**.** She get two kiddies.

## Ein oda ventures
Edjeani dey run sam restaurant for Kanda wey dey Accra, as at 2016 she talk for sam interview be insyd say she set up de restaurant 17 years ago so say she go sell food den take support ein family.

## Ein selected filmography

* *For Better For Worse* 1995
* *Dirty Tears*
* *Jennifer*
* *When the Heart Decides*
* *Harvest at 17*
* *Divine Love*
* ꞌꞌExpectationsꞌꞌ
* *Holby City*
* *My Mother's Heart 1&2*
* *Life in Slow Motion*
* *Pieces of Me*
* *De Cursed Ones*
* *Children of de Mountain*
* *Sidechic Gang*
* *Lucky*
* *Azali*
* *Cant Say Mother*
* *Dark Spot*
* *Fools in Love*
* *Not my Daughter*
* *I Sing of a Well*
* *Aloe Vera*

## References
Akosua Adomako Ampofo

**Josephine Akosua Adomako Ampofo** be Ghanaian academic wey be professor of Gender Studies den African Studies for de University of Ghana. She be feminist activist-scholar, den strong advocate for social justice.

## Ein early life den education
Ampofo ein mummie be German wey ein puppie be Ghanaian den Asante. Ein puppie ein family komot from de Convention Peoples Party (CPP) tradition. Ampofo attend Aburi Girls' Secondary School. Ampofo earn ein bachelor's degree for Kwame Nkrumah University of Science and Technology, wey she study architectural design. She earn ein master's degree for de same university for development planning den management insyd. Ampofo earn ein PhD for sociology insyd from Vanderbilt University. Additionally, she dey zuk Post-Graduate Diploma for Spatial Planning insyd from de Technical University of Dortmund, Germany.

## Ein academic career
Ampofo start dey teach for de University of Ghana (UG) for 1989 insyd. During 1994 den 1995, na Ampofo be Junior Fulbright Scholar. For 2005 insyd, she cam turn de first Head for de Centre for Gender Studies and Advocacy (CEGENSA) for UG, wey she zuk until 2009. Around 2008, she cam turn editor give *Ghana Studies*, she job for dat journal top until 2013. Na she san so be de editor for de *Contemporary Journal of African Studies*.

Na she be Mellon Fellow for 2014 insyd for de University of Cape Town, wey she job for de Centre for African Studies insyd. Insyd 2015, she job as Senior Fulbright Scholar-in-Residence for Concordia University Irvine.

Na she consult for de past insyd give organisations such as UNIFEM, UNICEF, World Health Organization (WHO), Save the Children, UNAIDS, Ministry for Gender & Social Protection, Ghana; Participatory Development Associates; Gender Studies and Human Rights Documentation Centre den Kofi Annan International Peacekeeping Training Centre.

## Professional association
Insyd 2019, as president for de African Studies Association of Africa (ASAA), she preside ova de first conference dem hold insyd East Africa. Ampofo be de founding member for de ASAA wey dem form insyd 2013. She san so be member for de Association and Sociologists for Women and Society, (SWS), African Studies Association, United States, Ghana Domestic Violence Coalition, de Network for Women's Rights insyd Ghana, de Council for Social Science Research in Africa (CODESRIA) den International Sociological Association, (ISA). She sanso be fellow for de Ghana Academy of Arts and Sciences.

## References
Akosua Agyapong

**Akosua Agyapong** (dem sana dey spell am **Agyepong**; dem born am 17 November 1969), be Ghanaian female highlife singer den television personality. 3Music Awards organizers honor am secof ein achievement for entertainment industry insyd for Ghana.

## Ein early life
Dem born Akosua Agyapong for 17 November 1969 insyd for Accra wey dey Ghana by Asante den Akyem parents. She get ein secondary education for Holy Child High School wey dey Cape Coast. Na ein mummy be Catholic wey ein poppy be Anglican.

## Ein marriage
Amandzeba Nat Brew officially begin to date am for 1994 insyd wey dem marry years later. Now nu she marry Prophet Daniel Asamoah-Larbi, after she divorce Amanzeba Nat Brew of NAKOREX fame.
## References
Akosua Busia

**Akosua Gyamama Busia** (dem born am 30 December 1966) be Ghanaian actress, film director, author den songwriter wey dey stay United Kingdom. She play Nettie Harris for de 1985 film *The Color Purple* insyd alongsyd Whoopi Goldberg.

## Ein life matter
For 12 October 1996 insyd, Akosua Busia marry de American film director John Singleton, wey dem get kiddie (daughter) — Hadar Busia-Singleton (dem born born 3 April 1997); de couple divorce for 15 June 1997 insyd. Demma daughter attend school for Ghana, before she return go US.

Ein den ein sisto Abena Busia co-found de Busia Foundation International, wey dey aim say "dem go provide assistance give de disadvantaged".

## Ein filmography

## References
Akro Senior High Technical School

**Akro Senior High Technical School** (dem sanso know am as **ASHTECH**) be public school wey dey Odumase-Krobo for de Lower Manya Krobo Municipality insyd wey dey Eastern Region of Ghana.
## References
Akua Asabea Ayisi

**Akua Asabea Ayisi** (dem born am 3 April 1927 – she die 21 April 2010) na she be feminist, former High Court Judge den de first female Ghanaian journalist. During de rise of de Ghanaian independence movement, Akua Asabea Ayisi train as journalist plus Mabel Dove-Danquah den Kwame Nkrumah, wey later cam turn de country's first prime minister den president.

Ayisi ein position as editor of de women's column, wey na edey focus for women dema issues top, for *Accra Evening News* newspaper dem consider as radical action for dat tym.

## References
Akua Donkor

**Akua Donkor** (dem born am 1952) be Ghanaian politician, founder den leader give Ghana Freedom Party (GFP).

## Ein early life
Dem born Donkor for February 1952 insyd, wey she dey hail from Afigya Kwabre District wey dey Ashanti Region for insyd Ghana. She be cocoa farmer by profession. She no be known say she get any formal education.

## Politics
Dem elect Madam Donkor as assembly woman give Herman, wey be step towards achieving ein ambition say she go be presido give Ghana. Ein ambition say she wan be presido be evident insyd de 2012 polls wey she apply make she contest as independent candidate. Howeva de Electoral Commission bar am. Ein party, Ghana Freedom Party get ein headquarters for Kabu wey dey Eastern Region for Ghana insyd. However fire gut am for 22, January 2016. Dis no deter ein ambition make she cam turn presido. For ein view, de start of political party be stepping stone make you cam turn presido. Now nu Madam Donkor dey in de process make she open regional offices give ein party for all de regions for Ghana insyd.

## Ein campaign promise
Wen dem elect am as presido, Madam Donkor promise say she go make education free from primary go secondary level. She sanso dey seek make she raise import for taxes top so say people go import more, she sanso go establish free zone for de port for Tema so say e go attract more businesses. Dem go fi achieve dis thru dem go use Ghana ein resources such as Gold, cocoa, shea butter den salt. Muammar Gaddafi, be ein political icon, na she get de view say Ghana for be able make e rub shoulders plus Libya for de production den sale of oil insyd.

Madam Donkor appeal to Ghanaians say make dem elect woman as presido secof woman get de capacity make dem transform de developmental process for dis country.

## Disqualification
For 10 October 2016, de Ghana Electoral Commission announce say e disqualify Akua Donkor togeda plus 12 oda presidential candidates make dem no contest for de 7 December 2016 election insyd. She admit say ein nomination form be freight plus errors as de EC point out. She call ein members den executives of de party make dem no lose hope as de party go bounce back insyd 2020 make dem contest for de presidential race insyd.

## Death
Dem report say Madam Akua Donkor died in de early hours of Tuesday, October 29, 2024. She die as she dey on admission for de Ridge Hospital, Accra, Ghana.

De cause of Madam Akua Donkor ein death dem no announce am since doctors are yet to publish ein postmortem details.

Reports dey indicates say dem rush Donkor go Ridge Hospital on Monday, October 28, 2024 after she fall sick. She passed away few hours later

## References
Akua Kuenyehia

**Akua Kuenyehia** (dem born am 1947) be Ghanaian academic den lawyer wey serve as judge give de International Criminal Court (ICC) from 2003 go 2015. She san serve as First Vice-president give de Court. Na she be one of de three female African judges for ICC.

Kuenyehia represent Ghana for de United Nations' Convention for Elimination of All Forms of Discrimination against Women (CEDAW) committee for 2003 insyd wey she work hard contribute to ein reputation den influence.

Kuenyehia be Honorary Fellow of Somerville College.

She be member of de Crimes Against Humanity Initiative Advisory Council, project of de Whitney R. Harris World Law Institute for Washington University School of Law wey dey St. Louis wey dem dey establish de world ein first treaty for de prevention den punishment of crimes against humanity.

## Ein education den early career
Kuenyehia get ein education for Achimota School, University of Ghana den Somerville College wey dey Oxford. She spend most of ein professional career teaching for de University of Ghana, as Dean of Law, den as visiting professor for oda institutions wey dey include Leiden University den Temple University. She be de President give Mountcrest University College wey dey Ghana. Dem name de Law Faculty Building wey dey University of Ghana, Legon, in honour of Presido John Atta Mills den Professor Kuenyehia.

## Judge of de International Criminal Court, 2003–2015
For March 2009 insyd, judges choose Kuenyehia as well as Anita Ušacka of Latvia for appeals positions. Three months later, na both of dem for step down from sam appeal wey dey case of Germain Katanga of de Democratic Republic of Congo, for trial for war crimes den crimes against humanity, secof na dem previously issue ein arrest warrant.

## Ein life matter
Kuenyehia marry plus three kiddies.

## Ein books

* *Women and Law in West Africa* (2003). Accra, Ghana, WaLWA. ISBN 9988-7874-1-3
* With Butegwa, F., & S. Nduna (2000). *Legal Rights Organizing for Women in Africa: A Trainer's Manual*. Harare, Zimbabwe, WiLDAF. ISBN 0-7974-2082-7
* With Bowman, C. G. (2003). *Women and Law in Sub-Saharan Africa*. Accra, Ghana: Sedco. ISBN 9964-72-235-4.

## Recognition
Insyd 2013, de University of Ghana name fresh constructed faculty of law building after Kuenyehia.

## References
Akua Obeng-Akrofi

**Akua Obeng-Akrofi** (dem born am 10 July 1996) be Ghanaian sprinter. She compete for women's 4 × 100 metres relay for de 2017 World Championships for Athletics insyd.

She graduate from Columbia University for 2018 insyd.

## References
Akuapem people

De **Akuapem** be one of de main ethnic groups for de the Akan people wey dey base for Ghana insyd. Dem dey base mostly for south of de Eastern Region of Ghana. De Akuapem people be indigenous patriarchal, Volta-Comoe-speaking Guans den matriarchal Kwa-speaking Akans.

## History
The Akuapem formerly be Guan speakers, wey dey include de Larteh, Mamfe, Abotakyi, Mampong, Obosomase, den Tutu Guan blocks plus de Kyerepong (Okere) Guan blocks, wey sana dey comprise Abiriw, Dawu, Awukugua, Adukrom, Apirede, den Abonse-Asesieso. De localities wey dey speak Akan Twi dey include de capital, Akropong, den Amanokurom, wey be home to immigrants wey dey komot from Akyem den Mampong, who sana dey cam from Asante Mampong for Ashanti Region insyd.

Nana Ansa Sasraku I of Akwamu, a renowned warrior king, wey give de multi-ethnic people de name Akuapem. De word "thousand groups" (**Nkuu apem**) for Akan Twi insyd be de source of de name. After de people overpower ein Akwamu invasion force, wey he give dem these names. De term "Nkuu apem" became corrupted wey turn Akuapem as we currently know.

## References
Akuapim North Municipal District

**Akuapim North Municipal District** be one of de thirty-three districts wey dey Eastern Region for Ghana insyd. Dem originally create am as sam ordinary district assembly for 1988 insyd as na ebe **Akuapim North District**, wey dem create am from de former **Akuapim District** Council; till dem elevate am go municipal district assembly status for 15 March 2012 insyd wey ecam turn **Akuapim North Municipal District**. However for 15 March 2018 insyd, dem split off de northeast part of de district wey dem create **Okere District**; dat be say dem retain de remaining part as **Akuapim North Municipal District**. De municipality dey de southeast part of Eastern Region wey Akropong be ein capital town.

## List of settlements

## Sources
* Districts: Akuapim North Municipal District
Akwapim South (Ghana parliament constituency)

**Akwapim South** be one of de constituencies wey dey represent for de Parliament of Ghana insyd. Edey elect one Member of Parliament (MP) by de first past de post system of election. Na Akwapim South be Aburi-Nsawam constituency till dem divide am for 2012 insyd wey ecam turn Akwapim South den Nsawam Adoagyiri constituencies.

## Dema Boundaries
De seat dey entirely for de Akuapem South Municipal Assembly of de Eastern Region of Ghana insyd.

## Members wey dey Parliament

## Make you see dis one too

* List of Ghana Parliament constituencies
* Akuapim South Municipal District

## References
Akwatia

**Akwatia** be sam town for Denkyembour insyd, sam district wey dey Eastern Region of south Ghana insyd den west of de Atewa Range for de Birim River basin insyd. Akwatia get 2013 settlement population of 23,766 people. Akwatia be de main center of diamond extraction for Ghana insyd. De town be de center of de Denkyembour parliamentary constituency.

## Dema Facilities

### Dema Education
Schools dey include St. Rose's´High School den Akwatia Technical Institute. 

### Dema Healthcare
Akwatia fi boast of two hospitals, De Saint Dominic's Hospital den De Ghanaian Consolidated Diamonds Company Hospital (G.C.D Hospital). De Saint Dominic's Hospital wey dey Akwatia insyd be sam 320-bed facility, wey ebe well-equipped wey de hospital san open sam Eye Clinic for 2003.

## Diamond mining
De Akwatia diamond field dey lie for Birimian rocks insyd wey dem produce more than 100,000,000 carats (20,000 kg) of diamonds, wey ebe mostly industrial grade. De Ghana government-owned Ghana Consolidated Diamonds (GCD) be de only formal commercial producer of diamonds, wey dey use strip mining plus Manitowoc draglines. Dem identify Large additional resources of diamonds for de nearby Birim River deposits insyd, wey edey include sam altered meta-lamproite wey go fi represent sam primary diamond source.

## References
Akuapim South District

**Akuapim South District** be one of de thirty-three districts wey dey Eastern Region for Ghana insyd. Na ebe originally den formerly part of de den-larger den first **Akuapim South District** for 1988 insyd, wey dem create am from de former **Akuapim District** Council; wey dem elevate am go municipal district assembly status wey ecam turn **Akuapim South Municipal District**, wey Nsawam be ein district capital town. However for 6 February 2012 insyd, dem split off de northeast part of de district wey dem create de new **Akuapim South District**, wey Aburi be ein capital town; dat be say dem rename de remaining part as **Nsawam Adoagyire Municipal District**, wey Nsawam be ein capital town. De district assembly dey de southeast part of Eastern Region wey Aburi be ein capital town.

## References
Akumaa Mama Zimbi

**Akumaa Mama Zimbi**, alias Dr. **Joyce Akumaa Dongotey-Padi**, be Ghanaian television den radio broadcast journalist, women's rights activist, blogger, marriage counselor, den actress for Ghana. People know Akumaa secof how she dey express "Medaase" (Thank you). De way she dey wear ein headgear wey edey make am distinct as Akumaa brand. Ebe known say ein poppy be policeman wey ein husby be businessman wey dem marry for over twenty-four years.

## Ein early life den education
Dem born Akumaa for 25 November. She attend Krobo Girls Senior High School. She further go Ghallywood Academy of Film Acting. She sanso go de Ghana Institute of Journalism.

## Ein life matter
Akumaa be Christian. She marry plus 6 kiddies.

## Ein awards den recognition
Radio and Television Personalities Awards Radio Development Show Host Of de Year 2019-2020.

She get two National Awards.

## Filmography

* Cantata

## References
Akwatia (Ghana parliament constituency)

**Akwatia** be one of de constituencies wey dey represent for de Parliament of Ghana insyd. Edey elect one Member of Parliament (MP) by de first past de post system of election. Akwatia dey de Denkyembour district wey dey Eastern Region for Ghana insyd.

## Dema Boundaries
De constituency dey de Denkyembour district wey dey Eastern Region for Ghana insyd.

## Members wey dey Parliament

## Elections
Dem rerun de 2008 parliamentary election for 6 polling stations for 18 August 2009 insyd. Ebe NPP candidate wey win am.

## References

## External links

* List of Ghana Parliament constituencies

*Adam Carr's Election Archives
* Ghana Home Page
Akyaawa Yikwan

**Akyaawa Yikwan** be royalty from de Asante Kingdom wey serve as chief negotiator of de 1831 Anglo-Asante peace treaty.

## Ein life matter
Akyaawa Yikwan be de kiddie (daughter) of king Osei Kwadwo of de Ashanti Kingdom wey dey West Africa. Na ein mommy be customary wife give king Osei Kwadwo.

De Ashanti take tax from castles den forts along de coastal belt of Ghana around de middle of de seventeenth century. After say dem loss de battle of Akatamanso between de southern states den de kingdom of Ashanti wey see de liberation of de Ga-Adangme den de rest of de southern states from de Ashanti, den de renunciation of Ashanti lordship over demma lands, Akyaawa Yikwan wey na dem dey bell am as "woman wey get masculine spirit", dem arrest am wey dem sell am give de Danes. Dem kill two of ein brodas for war wey ein son in-law Oti Payin too dem behead am.

## Peace treaty
De Council of Merchants for Accra wey na edey include de British dey feel say na dem go fi use de position of Akyaawa Yikwan open up communication den trade opportunities plus Kumasi, de capital of de Ashanti Kingdom. British people buy Akyaawa Yikwan wey dem release am for 1831 insyd as emissary give de kingdom of Ashanti as dem attempt say dem go open up trade routes between de two parties.

## References
Akyem

De **Akyem** be Akan people. Dem dey use de term Akyem (Akem, Akim or Aki) to descibe group of four states: Asante Akyem, Akyem Abuakwa, Akyem Kotoku den Akyem Bosome. Dem dey locate dis nations primarily for de Eastern region for south Ghana insyd. Dem san dey use de term de general area wer de Akyem ethnic group dey cluster. De Akyem ethnic group dey make up between 3-4 percent of Ghana hin population wey dey depend on how one dey define de group wey dem be very prominent for all aspects Ghanaian life insyd. De Akyem be matrilineal people. De history of dis ethnic group be dat of brave warriors wey dem manage to create influential den relatively independent state wey dey thrive often for modern-day Ghana insyd. Wen one dey talk of Ghanaian history, often nu dem dey mention The Big Six. Dis be six individuals wey dem play big role for Ghana hin independence. Of de big six, Akyem people wey dem make up de majority.

## Today Akyem people
Pre den post colonially, de Akyem involve for de intellectual den pan-African ideology insyd wey make Ghana unique among hin peers. Several of de political den educated elite be Akyem descent. Dis influence dey continue today for modern Ghana insyd. Dem assimilate de Akyem under de common Ghanaian identity wey ethnicity no dey play role as e dey play for oda countries insyd.

## Ohum Festival
Sometimes de traditional area of de Akyem be known as Kwaebibirim or de "Birim Forest" sake of hin abundance for rich natural resources. Dis area dey de tropical forest insyd plus fertile river valleys, deep loamy soil den fresh fauna. De famous river Birim wey dey water de land. De river Birim be de source of Ghana hin diamond. Dem derive de spiritual, physical den philosophical sustenance for de Akyem people from river Birem. De Akyem no dey worship de river *per se*, dem dey revere am as dema source of inspiration, wey dey give dem life den strength.

During de Ohum festival, Akyems dey thank de creator for blessing dema land plus such magnificent river (Birim). De products wey dey comot from de Akyems land den river be symbols wey dem use kai ancestors wey struggle den preserve to keep de society intact. During de festival de descendants dey pledge to continue de tradition, to keep Okyeman strong den free plus peace den prosperity. Den dem dey pledge allegiance to dema King (Okyehene) den dema sub-chiefs den elders for dema leadership den guidance. Dis ceremony of thanksgiving to de creator be de great festival of de Akyem people. Dem dey celebrate de Ohum festival for Akyem Abuakwa for two parts: de Ohumkan den de Ohumkyire. De chief den Akyem Tafo people dey visit de Gyempremo shrine so say dem go perform rituals den make sacrifices to de diety to celebrate de Ohum festival. Legend dey talk say any person wey go trip den fall for de return journey from de Gyempremo shrine never go live see de new year. For de Ohum Tuesday, dem forbid say dem go make any noise wey dey include fufu pounding, main staple diet give de Akan people till dusk.

## Religion
Akyem dey practice Traditional Religion thru dema ancestors.

## References
Akyemansa District

**Akyemansa District**  be one of de thirty-three districts wey dey Eastern Region for Ghana insyd. Na ebe originally den formerly part of de den-larger **[[Birim North District]]** for 1988 insyd, wey dem create am from de former **Birim District** Council, till dem split off de southern part of de district wey dem create de **Akyemansa District** for 29 February 2008 insyd; dat be say dem retain de remaining part as '''Birim North District'''. De district assembly dey de southwest part of Eastern Region wey Ofoase be de capital town.

## References
Alberta Sackey

**Alberta Sackey** (dem born am November 6, 1972) be Ghanaian former international footballer wey play as forward. She play give Ghana for 1999 FIFA Women's World Cup den de 2003 FIFA Women's World Cup. Dem nominate ein goal against Australia for 2003 World Cup for FIFA.com as de greatest goal for Women's World Cup history insyd. Na she be 2002 African Women's Footballer of de Year.

## References
Alexander Gyan

**Alexander Gyan** be Ghanaian politician den member of parliament give de Kintampo South constituency insyd de Bono East region for Ghana.

## Early life den education
Dem born Alexander for 26 March 1980 wey he dey come from Ampomah-Kintampo South wey dey insyd de Bono East region for Ghana. He get ein SSSCE for 1999. He further get ein BSc. insyd Agriculture Education for 2012.

## Career
Alexander be de District Chief Executive for de Ministry of Local Government den Rural Development give Kintampo South District.

### Political career
Alexander be member of NPP den as we dey talk, he be de MP give Kintampo South Constituency.

### Committees
Alexander be member of de Government Assurance Committee den he san be a member for de Communications Committee.

## Philanthropy
Insyd November 2021, Alexander go provide free food den transportation give about 1357 students who dey rep dema BECE examination inysd de Kintampo South Constituency.

## Controversy
Insyd October 2020 wen na he be de DCE give de Kintampo South District, he go present award give ein poppie say he be 'best farmer' for ein district insyd. According to Mathew Atanga, wey he be Communication's officer give NDC, he claim say oda deserving farmers no get de award. 

## References
Alice Aryeetey

**Alice Aryeetey** be Ghanaian broadcast journalist den news reporter who dey job give GHOne TV. She chop de Best TV News Reporter of de Year Award for de 2019 Ghana Journalists Association awards.

## Ein early den educational life
She get BSc. in Communication Studies for Ghana Institute of Journalism.

## Ein career
Since 2016, she begin as journalist den deputy news editor for GHOne TV. She sanso lead sum volunteers group wey dey help families wey dema kiddies dey live plus disabilities.

For 2021 insyd, dem select am for de 2021 Mandela Washington fellowship.

## Ein awards den recognition
Aryeetey be de first journalist wey Ghana Federation of Disability Organizations recognize den award am sake of dema Disability Excellence awards scheme wey she san chop de Best TV News Reporter den Best SDGs Reporter for de 2019 Ghana Journalists Association (GJA) awards. Thomson foundation den de Foreign Press Association sanso nominate am for de 2018 Young Journalist Award for UK wey Ghana Journalists Association name am de Most Promising Young Journalist of de year for Ghana insyd. For 2017 insyd, she chop de best journalist for producing TV reports for Education. She sanso chop de GJA Award for Best Journalist in reporting on disability.

Aryeetey receive award from GJA for ein report on Disability. For 2021, dem select am for de 2021 Mandela Washington Fellowship.

## Ein life matter
Alice marry plus one kiddie.
## References
Alima Moro

**Alima Moro** (dem born am 5 February 1983) be Ghanaian footballer wey dey play as goalkeeper.

## Ein international career
Moro play give de Ghana women's national team, between 2011 den 2013. Dem komot am from de national team for 2013 insyd after she accuse de former coach, A. K. Edusei, for corruption. Moro claim for interview insyd plus Ghanaian daily say sum of de national team players get dema place. For December 2013 insyd, she return come de national team.

## Ein awards
For de 2011–12 season insyd, na dem vote am de best African footballer for Italy insyd. For 23 October 2013 dem award am de Ghana-Italy Excellence Awards for Brescia insyd. De Ghana Football Association sanso award am de best goalkeeper.

## Ein futsal
In addition to ein football career, she play futsal give Fontanafredda Futsal Club Caffé dae Tose for Italy insyd for two years.

## References
Ama Afo Blay

**Ama Afo Blay** be Ghanaian educationist. She be former Director General give Ghana Education Service. John Kufuor appoint am cam office for 2002 insyd.

## Ein early life den education
Blay get bachelors degree for General Education from University of Cape Coast den certificate from Trinity Theological Seminary wey dey Accra. She san get master's degree for Guidance den Counselling from Emporia State University wey dey Kansas, United States of America.

## Ein career
Before dem appoint am as Director General of GES for December 11, 2002 insyd, she serve as de Eastern Regional director of GES.

## References
Ama Nkrumah

Na **Ama Nkrumah** be Ghanaian female political activist during den after Ghana ein independence struggle.

## Ein political life
Na Ama Nkrumah be one of de female political activists wey na she dey plus Ghana's first president Dr. Kwame Nkrumah through de independence struggle wey later she serve for various political capacities insyd.

## For popular culture insyd
Ama Nkrumah be de eponymous subject for de opening poem for *Woman, Eat Me Whole* insyd*,* Ghanaian author den spoken-word artist Ama Asantewa Diaka ein first poetry collection.

## References
Ama Pomaa Boateng

**Ama Pomaa Boateng** (dem born am 19 August 1975) be Ghanaian politician. She be de New Patriotic Party member of parliament give de Juaben constituency wey dey de Ashanti Region for Ghana insyd.

## Ein early life den education
Dem born Ama Pomaa for 19 August 1975 for Juaben, Ashanti Region insyd. She get ein senior high school education for de Holy Child School for Cape Coast insyd wey she earn master's degree insyd information studies from Anglia Ruskin University. Ama dey zuk certificate insyd computing from Westminster University insyd London, UK. For 2012 insyd she acquire certificate insyd e-waste from de United Nations e-waste Academy. She sanso dey zuk certificates from Penn Foster, Wild PCS, Harvard University den House of Democracy Partnership/ NDI.

## Ein career
Ama Pomaa be IT consultant by profession sanso be de Executive director for Ghanaian high-tech women for Accra insyd, some NGO for IT training. She day serve as de co-chair for Ghana ein eParliament / ICT steering committee. Ama be board member for de National Petroleum Authority for Ghana insyd, why she dey serve as de Chairperson for de Complaints and de Settlements Subcommittee.

## Politics
Ama Pomaa contest den chop de parliamentary seat for de Juaben Constituency wey dey de Ashanti Region during de 2016 Ghanaian general elections. Three oda candidates, namely Nana Prempeh Amankwaah of de National Democratic Congress, den Gallo Stephen Ayitey of de Conventions Peoples Party sanso contest for de 2016 by-election of de Juaben Constituency dem hold for 7 December 2016. She chop de election wey she obtain 22,323 votes out of de 29,606 cast, wey dey represent 75.40 percent of total valid votes.

## Foundation
Thru ein foundation, she run Cisco Networking Academy program give young women.

## Ein life matter
Ama Pomaa marry plus one kiddie. She sanso be Christian. 

## References
Amerley Ollennu Awua-Asamoa

**Amerley Ollennu Awua-Asamoa** (dem born am 1956) be Ghanaian diplomat, corporate den non-profit executive. She be member of de New Patriotic Party of Ghana, wey serve as Ghana's Ambassador give Kingdom of Denmark from 2017 dey go 2021. As ambassador, she get concurrent diplomatic accreditation give Finland, Iceland den Sweden.

## Ein career
For ein early career, she job as human resource management for de Electricity Company of Ghana (ECG) wey she cam turn de first woman dem appoint General Manager for de firm ein history insyd. Na she be de National Presido for Power Queens (Ladies Association of ECG) for consecutive occasions. Na she be de Head for de Women's Desk for de World Federation of UN Association (WFUNA) Africa Office for Ghana insyd. She be de Co-founder Executive Director for de local NGO, Association of African Women in Development (AAWID). Na she be de Vice President of Society for Women and AIDS in Africa (SWAA) Ghana. She sanso job as primary care field educator for underserved communities for Ghana insyd den for events management insyd.

### Ein ambassadorial appointment
For July 2017 insyd, Presido Nana Akuffo-Addo name Awua-Asamoa as Ghana ein ambassador to Denmark. Na she dey mong cohort of twenty two oda Ghanaians dem name make dem head various diplomatic Ghanaian missions around de world. Ein ambassadorial term end for January 2021 insyd.

## Ein life matter
She be Christian wey she marry Dr. Michael Awua Asamoah wey dem get three kiddies.

## References
Amakye and Dede

***Amakye and Dede*** be Ghanaian movie wey be romantic den comedy wey dem release am for 2016 insyd wey Kofi Asamoah direct am. De movie de center on two paddies wey fall in love plus de same girl. Dem sell de film ein tickets de date wey dem premier am. Dem theme de movie as “Easter Movie” sake of dem premier am during Easter on 26 March, 2016 at de Silverbirds Cinemas West Hills Mall den Accra Mall.

## Cast
* Majid Michel
* Kalybos
*Ahuofi Patri
* John Dumelo
* Roselyn Ngissah
* Salma Mumin
* Umar Krupp
*Emelia Brobbey
* Moesha Buduong
* Grace Nortey
* Fred Nuamah

## Reception
Ghana Film Industry take 9.5 from 10 insyd give de film.

## References
Ambrose Dery

**Ambrose Dery** (born on 23 August 1956), be Ghanaian politician, wey sana be de Interior Minister den Member of Parliament give Nandom Constituency. He win ein constituency election 2016 for New Patriotic Party dema ticket top.

## Biography
Hon. Dery be legal practitioner wey school for de University of Ghana insyd 1977 after he plet Navrongo Secondary School. He graduate plus Bachelor of Law (LL. B) wey dem bell am go de Bar for 1982 insyd.

### Career
Na Dery be de head den managing director of Dery & Co.
### Political career
Before he go go parliament, 2008 insyd, dem appoint Hon. Dery as Deputy Attorney General in 2003 insyd. He san so serve two ministerial positions as de Regional Minister for de Upper West Region from 2004 go 2006 plus Minister of State for de Ministry of Justice insyd from 2005 to 2007.

Hon. Dery serve as de Deputy Minority Leader for de fifth parliament of Ghana. Hon. Dery chop de Nandom parliamentary seat, plus de Lawra-Nandom Constituency for 2008 insyd but he lose de seat give Benjamin Kumbuor for de 2012 elections insyd. Hon. Dery serve as de Chairman for Water Aid Partner Round Table, association of local NGOs wey,  Water Aid fund am for ten years (1993-2003). For de list wey dem take go parliament for approval for 21 January 2021, de presido nominate Hon. Dery so say he go maintain ein ministerial position as de Interior minister.

## Ein life matter
Ambrose be Catholic. He marry wey he get one kiddie.

## Committees
Na he be member for Constitutional, Legal den Parliamentary Affairs wey he sanso be member for Selection Committee.

## References
Anita De Sosoo

**Anita De Sosoo** be Ghanaian politician den National Women's Organiser give National Democratic Congress (NDC) den former member of National Disaster Management Organization. Anita De Sosoo make popular as panelist for Adom FM say she talk say magical dwarfs be responsible for poor economy. Anita de Sosoo receive widespread condemnation for Ghana.

Anita De Sosoo later resign from ein post.

## Ein education
Anita get first degree from Ghana Institute of Management den Public Administration wey she currently enroll for Law School.

## References
Anita Erskine

**Anita Erskine-Amaizo** (dem born am **Vered - Marian Anita Erskine**; 3 December 1978) be bilingual (English den French) Ghanaian broadcaster, professional compère, talk show host, actress den girls’ education advocate. She be de Executive Producer den host of Sheroes of Our Time, wey dey happen for Akwaaba Magic for DSTV top. She san be de Host den Advisor of 2020 edition of Africa Netpreneur Prize Initiative (*Jack Ma Foundation ein flagship philanthropic entrepreneur program insyd Africa*).

## Ein early life den education
Dem born Anita for Jerusalem, Israel insyd to former Ghanaian soldier den politician, Lieutenant General Emmanuel Erskine den Rose Anastasia Erskine. Dem raise am for Ghana insyd wey she move go Canada for ein late teens insyd. She do ein Primary Education for Christ the King International School den ein Secondary Education for Ghana International School. Anita dey zuk Bachelor of Arts degree insyd Cultural Studies from Trent University insyd Peterborough, Ontario Canada.

## Ein awards

* 100 Most Influential Women insyd Africa
* 100 Most Inspirational Women insyd Ghana
* 100 Most Influential People insyd Ghana
* POWER INFLUENCER : Who is Who in Ghana
* Radio and TV Personality (RTP) — Radio Female Presenter for de Year (2017)
* Outstanding Contribution To Women Empowerment - 40 under 40 2017
* Protector of Women and Girl Child Rights Award - African Women Intercultural Dialogue 2017
* Women Mean Business Honors - Legendary Award Winner - 2016
* TV Hostess of the Year - City People Awards - 2015
* TV Female Entertainment Host for de Year 2014 - Radio and TV Personality (RTP)
* Best Supporting Actress  - Ghana Movie Awards 2012
* Best  Actress- Ghana Movie Awards 2013
* Best Supporting Actress - Ghana Movie Awards 2014

## References